På gunstige steder i de sørlige delene av utbredelsesområdet kan den bli 37 m høy, mens vanlig høyde i nord er 15–18 m. Barken er purpurgrå. Den er særbu og vindpollinert. Bladene er finnete og 15–30 cm lange. Det er 7–9 småblad. Arten skiller seg fra kvitask ved at skudd, bladstilk og bladunderside er hårete, og bladundersiden er grønn. Varieteten grønnask (var. ) har hårløse blad og skudd, og småbladene er smalere.